โรงเรียนเพชรพิทยาคม

**โรงเรียนเพชรพิทยาคม** (อักษรย่อ: พ.ช., PKS) เป็นโรงเรียนรัฐบาล เมื่อแรกก่อตั้งเป็นโรงเรียนประจำมณฑลเพชรบูรณ์ และเป็นโรงเรียนประจำจังหวัดเพชรบูรณ์โดยเป็นโรงเรียนชายล้วนแต่ปัจจุบันได้เปลี่ยนเป็นโรงเรียนสหศึกษา จึงเป็นที่รู้จักของชาวเพชรบูรณ์และถูกเรียกอย่างแพร่หลายว่าเป็น "โรงเรียนชาย" และเป็นโรงเรียนรัฐบาลและสถานศึกษาระดับมัธยมศึกษาแห่งแรกของจังหวัดเพชรบูรณ์ ก่อตั้งในปี พ.ศ. 2444 ปัจจุบันมีอายุ 124 ปี สังกัดสำนักงานเขตพื้นที่การศึกษามัธยมศึกษาเพชรบูรณ์ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ทิศตะวันออกของถนนสามัคคีชัย (สระบุรี-หล่มสัก) เลขที่ 210 ตำบลในเมือง อำเภอเมืองเพชรบูรณ์ จังหวัดเพชรบูรณ์ รหัสไปรษณีย์ 67000 รหัสสถานศึกษา 1067101001และอยู่ข้างโรงเรียนวิทยานุกูลนารีโรงเรียนหญิงประจำจังหวัดอีกด้วย!!🇮🇩

## ประวัติ

โรงเรียนเพชรพิทยาคม จังหวัดเพชรบูรณ์ ในอดีตเป็นโรงเรียนประจำมณฑลเพชรบูรณ์ ก่อตั้งขึ้นเมื่อปี พ.ศ. 2444 โดยพระยาเพชรรัตน์สงคราม(เฟื่อง เฟื่องเพชร) ผู้ว่าราชการจังหวัดเพชรบูรณ์คนที่ 3 ที่บริเวณวัดไตรภูมิ ริมแม่น้ำป่าสัก ตำบลในเมือง อำเภอเมือง จังหวัดเพชรบูรณ์ ซึ่ง กระทรวงธรรมการ(กระทรวงศึกษาธิการในปัจจุบัน) ได้แต่งตั้งให้นายเปร่ง เพชรบูรณิน มาดำรงตำแหน่งครูใหญ่คนแรก ดำรงตำแหน่งตั้งแต่ พ.ศ. 2444 - พ.ศ. 2447  ในระยะแรกเปิดสอนในระดับประถมศึกษา ต่อมาได้มีการย้ายสถานที่ตั้งโรงเรียนหลายครั้ง เช่น บริเวณวัดใหม่ บริเวณโรงเรียนเมืองเพชรบูรณ์ และเริ่มเปิดสอนระดับชั้นมัธยมศึกษาตอนต้นในปี พ.ศ. 2482 และมัธยมศึกษาตอนปลายในปี พ.ศ. 2505 ในปี พ.ศ. 2517 กรมสามัญศึกษาได้แต่งตั้งนายจักรกฤษณ์ นาคะรัตน์ เป็นผู้อำนวยการคนแรก ดำรงตำแหน่งตั้งแต่ พ.ศ. 2517 – พ.ศ. 2522 ถือเป็นผู้บริหารโรงเรียนคนที่ 21 จนกระทั่งปี พ.ศ. 2518 ได้ย้ายสถานที่ตั้งมาที่บริเวณโรงเรียนเพชรพิทยาคมในปัจจุบัน ทางทิศตะวันออกของถนนสามัคคีชัย ตรงข้ามกับศาลเยาวชนและครอบครัวจังหวัดเพชรบูรณ์ ปัจจุบัน นายพีระวัตร จันทกูลเป็นผู้อำนวยการโรงเรียนเพชรพิทยาคม ได้ย้ายมาดำรงตำแหน่งเมื่อวันที่ 1 ตุลาคม พ.ศ. 2568 เป็นผู้บริหารโรงเรียนคนที่ 34 และผู้อำนวยการคนที่ 14

## เพลงประจำโรงเรียน

มาร์ชโรงเรียนเพชรพิทยาคม

นามเพชรพิทยาคมสมคุณค่า สร้างคนดีมีวิชาพาสุขสันต์ สัญลักษณ์เพชรงามสําคัญ ส่องทางมั่นศิษย์ถึงหมายได้ชื่นชม

หลวงพ่อเพชรสิ่งศักดิ์สิทธิ์ชี้ผิดถูก ให้ลูกๆ พิทยากล้าแกร่งสม เลือดเขียวขาวร่วมคิดทํานำสังคม หมั่นอบรมขัดเกลาจิตคิดสร้างไทย

ดอกแก้วเกียรติเกริกก้องต้องประกอบ รับผิดชอบรู้หน้าที่ดีแจ่มใส ชื่อสัตย์สามัคคีมีวินัย มีน้ำใจใฝ่เรียนรู้คู่ชีวา

กิจกรรมนำทางสร้างชื่อ วิชาการเราพากเพียรเรียนศึกษา เพื่อพบทางสว่างแสงแห่งปัญญา ส่องนำพาพัฒนาชาติไทยเจริญ

เพลงธง ใช้ในพิธีชักธงประจำโรงเรียนและเป็นเพลงประจำโรงเรียนที่นิยมใช้สำหรับร้องเล่นโดยทั่วไป

เพชรพิทยาคมใจเดียวเกลียวกลมรวมกันมั่นคง เพชรแสงสกาว เขียว-ขาวนั้นคือสีธง จิตใจมั่นคง มุ่งตรงไปสู่โชคชัย เพชรพิทยา เพชรพิทยา จงมานะเอาชัย เพชรพิทยา เพชรพิทยา เราต้องคงชื่อไว้ เราเชียร์เพื่อชัย เพชรพิทยาคม

## รายนามผู้บริหาร

## อาคารสำคัญในโรงเรียน
200px|thumbnail|right|ลานโพธิ์
200px|thumbnail|right|หอประชุมเพชร
* **ลานโพธิ์** เป็นลานกลางโรงเรียน ใช้เป็นสถานที่จัดกิจกรรมในเทศการต่าง ๆ ของโรงเรียน เช่น วันภาษาไทยแห่งชาติ วันปีใหม่ วันไหว้ครู ซึ่งในวันไหว้ครู ลานแห่งนี้จะเป็นสถานที่ที่นักเรียนชั้นต่าง ๆ จะมาร่วมมือกันทำพานไหว้ครู 
***หอประชุมเพชร** เป็นอาคารที่ใช้ทำกิจกรรมแรกของนักเรียน เช่น พิธีปฐมนิเทศ หรือพิธีสำคัญต่าง ๆ อย่างพิธีไหว้ครู การเลือกตั้งสภานักเรียน การประชุมผู้ปกครอง การคัดเลือกนักศึกษาวิชาทหาร และพิธีปัจฉิมนิเทศ
***อาคารพระราชปริยัติบัณฑิต 112 ปี เพชรพิทยาคม** หรืออาคารโดม ใช้สำหรับจัดกิจกรรมต่าง ๆ ของโรงเรียน
***ศูนย์เพื่อนใจวัยรุ่น ชมรม To Be Number One โรงเรียนเพชรพิทยาคม
***หอประชุมดอกแก้ว 
***อาคารพระราชปริยัติบัณฑิต 112 ปี เพชรพิทยาคม** (อาคารโดม)
***อาคาร 1** มีจำนวน 3 ชั้น ตึกกลุ่มสาระการเรียนรู้คณิตศาสตร์
***อาคาร 2** มีจำนวน 3 ชั้น ประกอบด้วยห้องประชาสัมพันธ์ กลุ่มสาระการเรียนรู้ภาษาต่างประเทศ และห้องแนะแนว
***อาคาร 3** มีจำนวน 4 ชั้น ประกอบด้วยห้องกิจการนักเรียน ห้องวิชาการ ห้องโสตทัศนศึกษา 1 และ 2 กลุ่มสาระการเรียนรู้การงานอาชีพและเทคโนโลยี และฝ่ายโสตทัศนูปกรณ์
***อาคาร 4** มีจำนวน 4 ชั้น ประกอบด้วยห้องทะเบียน กลุ่มสาระการเรียนรู้ภาษาไทย กลุ่มสาระการเรียนรู้ศิลปะ และกลุ่มสาระการเรียนรู้สังคมศึกษา ศาสนา และวัฒนธรรม
***อาคาร 5** มีจำนวน 4 ชั้น เป็นตึกของกลุ่มสาระการเรียนรู้วิทยาศาสตร์ 
***อาคาร 6** มีจำนวน 4 ชั้น เป็นตึกที่สร้างขึ้นทดแทนห้องเรียนเดิมของนักเรียน SMEP
***ห้องเรียน SMEP** เป็นอาคารห้องเรียนปรับอากาศชั้นเดียว 4 หลัง แต่ละหลังมีจำนวน 5 ห้อง
***อาคารวิทยาศาสตร์**
***อาคารอำนวยการ** ประกอบด้วย ฝ่ายธุรการ ฝ่ายการเงิน ห้องประชุมอาคารสำนักงาน ห้องผู้อำนวยการ  
***อาคารพยาบาล**
***อาคารอุตสาหกรรม หัตถกรรม และอาคารชั่วคราว**
***ศูนย์กีฬาในร่ม(โรงยิม)**

## ศิษย์เก่าที่มีชื่อเสียง
* ปัญจะ เกสรทอง — อดีตสมาชิกสภาผู้แทนราษฎรจังหวัดเพชรบูรณ์

## สถานที่ใกล้เคียง
* โรงพยาบาลเพชรบูรณ์
* ศาลเยาวชนและครอบครัวจังหวัดเพชรบูรณ์
* โรงเรียนวิทยานุกูลนารี
* สำนักงานที่ดินจังหวัดเพชรบูรณ์
* แขวงทางหลวงเพชรบูรณ์ที่ 1 สำนักทางหลวงที่ 6
* วิทยาลัยเทคนิคเพชรบูรณ์
* โรงเรียนเทศบาล 3 (ชาญวิทยา)

## อ้างอิง

หมวดหมู่:โรงเรียนในจังหวัดเพชรบูรณ์
หมวดหมู่:โรงเรียนประจำจังหวัด
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเพชรบูรณ์
หมวดหมู่:อดีตโรงเรียนบุรุษ
หมวดหมู่:โรงเรียนที่ก่อตั้งในปี พ.ศ. 2444
หมวดหมู่:สถานศึกษาในอำเภอเมืองเพชรบูรณ์